E fin miz Mae e ped ar strollad Groove Boys an holl da zont da welet ur sonadeg . . . a vo enrollet " live " evit o albom . " Groove Boys " emit - hu ? Pennad - kaoz gant DJ Nono , unan eus pennoù bras ar vandennad marellet ( ha brell un tamm ) . Gellout a rafes kinnig deomp piv ha petra eo ar Groove Boys ? Ganet eo bet ar Groove Boys e 2002 . Divizet e oa bet gant un nebeud mignoned seniñ tonioù eus ar bloavezhioù 80 ( Partenaire particulier da skouer … ) gant bombardoù , biniawoù - bras hag ur groove - box evit deiz - ha - bloaz Daminou , ur mignon all deomp . Plijet e oa bet an dud p ' o doa klevet ac ' hanomp en nozvezh - se ha divizet hor boa kenderc ' hel gant an hent - mañ . Ne sonomp james tonioù hengounel eus ar Vro met tonioù etrebroadel anavezet - kenañ evel re Abba , Yves Larock , Emile & Images , Desireless hepken … Tro hon eus bet da seniñ tro 150 gwezh abaoe 2002 e meur a lec ' h dic ' hortoz : en un aerborzh , en ur voest - noz , en ur gêriadennn amerindianed e Guyana , en Erer kozh gant ar Fabulous trobadors , war Europe 2 gant Arthur , pe 2 wezh e Gouelioù Bowidel … Piv en dije kredet se ! ! ! ! 7 e oamp pa ' z eo bet ganet ar strollad . Bremañ emaomp 14 war al leurenn ! Emaomp o chom e Kemper hag e Brest dreist - holl . Tu a vefe dit displegañ eus pelec ' h e teu ar Groove Box kevrinus a seblant bezañ e - kreiz - kreiz awen ar strollad ? Ur mekanik elektronek ha diaoulek eo hennezh gouest d ' ober muioc ' h a drouz eget ar bombardoù , pezh n ' eo ket aes , me lâr dit ! E bal ? Reiñ al lusk hag ar startijenn d ' an tonioù a vez sonet gant ar binvioù hengounel . Reiñ a ra ivez ur blaz modern d ' hor sonerezh ( pe klask a reomp d ' an nebeutañ ! ) . Pediñ a ra ar Groove Boys an dud da zont da ziv abadenn ispisial e - kerzh miz Mae . . . Gellout a reomp gouzout un tamm hiroc ' h ? ( Dañjerus e vo ? ) D ' ar Gwener 22 a viz Mae e vo enrollet ar sonadeg e Gwipavaz e sal an Alize hag an deiz war - lerc ' h er Forest - Fouenant en Nautile . Digoust e vo evit dont d ' hor selaou . Goude an enrolladenn e vo un DJ a - benn echuiñ ar gouel . An albom a zeuio er - maez e deroù miz Gouere . Lidet e vo ar bladenn d ' ar 14 a viz Gouere e Benoded e - lec ' h ma vo aozet ur gouel bras . Bez ' e vo asambles ganeomp ar bagad Landi ivez d ' an noz - se war al leurenn ! Ne gav ket din e vo dañjerus . Ar pezh zo sur e vo plijadur ! Da c ' houde e vo moaien d ' hon adkavout e - doug an hañv e gouelioù - meur Kerne , e emvod ar Gelted en Oriant , e Gouelioù kan ar vartoloded e Pempoull , h . a … M ' ho peus c ' hoant da c ' houzout hiroc ' h war se , klikit war www . grooveboys . biz